ΓΡΑΠΤΗ ΕΡΩΤΗΣΗ E-2673/00

υποβολή: Michl Ebner (PPE-DE) προς την Επιτροπή

(1 Σεπτεμβρίου 2000)

Θέμα: Καύσιμα από ανανεώσιμες πρώτες ύλες

Μπορεί να ανακοινώσει η Επιτροπή σε τί έκταση και με τί αποτελέσματα έχει ήδη πραγματοποιήσει έρευνες σε κλίμακα ΕΕ σχετικά με την παραγωγή καυσίμων από ανανεώσιμες πρώτες ύλες (π.χ. ηλιοτρόπια και σπόρους κράμβης);

Απάντηση της κας de Palacio εξ ονόματος της Επιτροπής

(13 Οκτωβρίου 2000)

Η Επιτροπή διερεύνησε, στις αρχές της δεκαετίας του 1990 τις δυνατότητες ανάπτυξης του τομέα των βιοκαυσίμων, περιλαμβανομένων και εκείνων στα οποία αναφέρεται το Αξιότιμο Μέλος του Κοινοβουλίου.

Μπορεί κανείς εδώ να αναφέρει την μελέτη Biomass-A new future (Επιτροπή 6 Ιανουαρίου 1992), που αποτέλεσε σημαντικό έγγραφο εργασίας για μια πρόταση οδηγίας σχετικά με την φοροαπαλλαγή των βιοκαυσίμων, που παρουσίασε η Επιτροπή το 1992(1) καθώς και το 1994 μετά από τροποποίηση(2). Μπορεί κανείς επίσης να αναφέρει το σχέδιο έρευνας Euro- biodiesel ποσού ύψους 16 εκατ. (πρόγραμμα AIR), τα σχέδια επίδειξης τα ενισχυόμενα μέσω του προγράμματος Thermie, αρκετά σχέδιαποστηριζόμενα από τα προγράμματα FAIR και JOULE και μια εικοσάδα περίπου πιλοτικών σχεδίων ή μελετών και δράσεων διάδοσης, χρηματοδοτουμένων στα πλαίσια του προγράμματος Altener. Μπορούν επίσης να αναφερθούν οι δράσεις τυποποίησης του βιοντήζελ σε ευρωπαϊκό επίπεδο, που εκτελέστηκαν από το CEN (Ευρωπαϊκή Επιτροπή Τυποποίησης), κατόπιν εντολής της Επιτροπής. Τέλος, δημιουργήθηκε με πιστώσεις του Altener ένα ευρωπαϊκό δίκτυο βιοκαυσίμων, στο οποίο συμμετέχουν εθνικές ενώσεις εμπλεκόμενες στην ανάπτυξη των βιοκαυσίμων.

Πρέπει επίσης ναπενθυμιστεί το σύστημα το προβλεπόμενο με τον κανονισμό (ΕΚ) αριθ. 2461/1999(3) της Επιτροπής σχετικά με τη χρήση γαιών ευρισκομένων σε καθεστώς προσωρινής παύσης καλλιέργειας για την παραγωγή πρώτωνλών χρησιμοποιουμένων στην παρασκευή προϊόντων τα οποία δεν προορίζονται άμεσα για την κατανάλωση. Στο πλαίσιο αυτό, αναφέρεται ότι 90 % των πρώτωνλών που καλλιεργούνταιπό το καθεστώς αυτό ανήκουν στα φυτικά έλαια των οποίων μεγάλο μέρος χρησιμοποιείται για την παραγωγή καυσίμου βιοντήζελ (περίπου 500 000 τόννοι το χρόνο).

Ανάμεσα στις εν λόγω πρωτοβουλίες, η πιο σημαντική είναι αναμφίβολα η προαναφερόμενη πρόταση οδηγίας του 1992 με την οποία εγκρίνεται η εφαρμογή εκ μέρους των κρατών μελών σημαντικών φορολογικών

μειώσεων για τα βιοκαύσιμα. Παρά τις προσπάθειες της Επιτροπής, η εν λόγω πρόταση δεν έγινε δυνατόν να θεσπιστεί λόγω έλλειψης ομοφωνίας στο Συμβούλιο, όπως προβλέπεται στη συνθήκη ΕΚ σε θέματα εναρμόνισης νομοθεσιών φορολογικής φύσεως, λόγω της αντίθεσης περιορισμένου αριθμού κρατών μελών. Ωστόσο, η Επιτροπή συμπεριέλαβε, στην πρότασή της για την αναδιάρθρωση του κοινοτικού πλαισίου φορολόγησης ενεργειακών προϊόντων, που παρουσιάστηκε τον Μάρτιο 1997, τη δυνατότητα για τα κράτη μέλη να εφαρμόζουν ολικές ή μερικές φοροαπαλλαγές ή φορομειώσεις του ισχύοντος επιπέδου φορολόγησης των βιοκαυσίμων(4). Οι εν λόγω φοροαπαλλαγές ή φορομειώσεις θα πραγματοποιούνταιπό μορφή ολικής ή μερικής επιστροφής του ποσού των καταβληθέντων φόρων.

(1) ΕΕ C 73 της 24.3.1992.

(2) ΕΕ C 209 της 27.7.1994.

(3) ΕΕ L 299 της 20.11.1999.

(4) ΕΕ C 139 της 6.5.1997.